ตัวเลือกใดถูกต้องเกี่ยวกับกองทุนรวมที่มีนโยบายที่ไม่จำกัดอัตราส่วนการลงทุน Hedge Fund
1. เป็นกองทุนที่มีความเสี่ยงต่ำ เนื่องจากมีการป้องกันความเสี่ยงไว้แล้ว 2. มีข้อจำกัดการลงทุนมากกว่ากองทุนรวมปกติ เนื่องจากการลงทุนที่มีความเสี่ยงสูงมาก 3. สามารถยืมหุ้นมาขายก่อนและสามารถกู้ยืมเงินมาลงทุน 4. เหมาะกับผู้ลงทุนที่ต้องการจำกัดความเสี่ยงในการลงทุน เช่น ผู้ลงทุนรายย่อย
ตัวเลือก 1 ผิด Hedge Fund ส่วนใหญ่เป็นกองทุนที่มีความเสี่ยงสูง เนื่องจากมีนโยบายที่ไม่จำกัดอัตราส่วนการลงทุน สามารถกู้ยืมได้มากกว่ากองทุนรวมทั่วไป ตัวเลือก 2 ผิด Hedge Fund จะมีข้อจำกัดการลงทุนน้อยกว่ากองทุนรวมปกติ เนื่องจากต้องการความคล่องตัวในการลงทุนที่หลากหลาย ตัวเลือก 3 ถูก Hedge Fund จะมีข้อจำกัดการลงทุนน้อยกว่ากองทุนรวมปกติ ทำให้สามารถยืมหุ้นมาขายก่อน (Short Sell) และสามารถกู้ยืมเงินมาลงทุน ตัวเลือก 4 ผิด Hedge Fund เหมาะกับผู้ลงทุนที่รับความเสี่ยงได้สูงมาก ทำให้ในปัจจุบัน กองทุนประเภทนี้เสนอขายเฉพาะผู้ลงทุนรายใหญ่พิเศษ (Ultra High-Net-Worth) เท่านั้น